Sag C-160/11

Bawaria Motors sp. z o.o.

mod

Minister Finansów

(anmodning om præjudiciel afgørelse indgivet af Naczelny Sąd Administracyjny)

»Direktiv 2006/112/EF — moms — artikel 136 — fritagelser — artikel 313-315 — den særlige fortjenstmargenordning — en afgiftspligtig videreforhandlers levering af brugte køretøjer — køretøjer, der tidligere er blevet leveret med momsfritagelse til den afgiftspligtige videreforhandler af en anden afgiftspligtig person, som har foretaget delvist fradrag af den indgående moms«

Sammendrag af dom

Harmonisering af afgiftslovgivningerne – det fælles merværdiafgiftssystem – særordning for afgiftspligtige videreforhandlere – fortjenstmargenordningen – en afgiftspligtig videreforhandlers salg af brugte køretøjer erhvervet med afgiftsfritagelse fra en sælger, der selv havde ret til delvist fradrag af den indgående afgift – den afgiftspligtige videreforhandlers mulighed for at anvende fortjenstmargenordningen – foreligger ikke – mulig dobbelt afgiftspålæggelse af den afgiftspligtige videreforhandler – ingen betydning

(Rådets direktiv 2006/112, art. 313, stk. 1, og art. 314)

Artikel 313, stk. 1, og artikel 314 i direktiv 2006/112 om det fælles merværdiafgiftssystem, sammenholdt med direktivets artikel 136 og 315, skal fortolkes således, at en afgiftspligtig videreforhandler ikke kan anvende fortjenstmargenordningen, når vedkommende leverer motorkøretøjer, der er brugte genstande som omhandlet i direktivets artikel 311, stk. 1, nr. 1), og som vedkommende tidligere har erhvervet med fritagelse for merværdiafgift fra en anden afgiftspligtig person, der havde ret til delvist fradrag af den indgående afgift på købsprisen for disse køretøjer.

Den omstændighed, at en sådan fortolkning har til følge, at der sker en delvis dobbelt afgiftspålæggelse af den afgiftspligtige videreforhandler, er uden betydning for fastlæggelsen af betingelserne for anvendelsen af fortjenstmargenordningen. Det henhører således under den nationale lovgivers kompetence at gøre en ende på denne situation.

(jf. præmis 40-42 og 46 samt domskonkl.)

Sag C-160/11

Bawaria Motors sp. z o.o.

mod

Minister Finansów

(anmodning om præjudiciel afgørelse indgivet af Naczelny Sąd Administracyjny)

»Direktiv 2006/112/EF — moms — artikel 136 — fritagelser — artikel 313-315 — den særlige fortjenstmargenordning — en afgiftspligtig videreforhandlers levering af brugte køretøjer — køretøjer, der tidligere er blevet leveret med momsfritagelse til den afgiftspligtige videreforhandler af en anden afgiftspligtig person, som har foretaget delvist fradrag af den indgående moms«

Sammendrag af dom

Harmonisering af afgiftslovgivningerne — det fælles merværdiafgiftssystem — særordning for afgiftspligtige videreforhandlere — fortjenstmargenordningen — en afgiftspligtig videreforhandlers salg af brugte køretøjer erhvervet med afgiftsfritagelse fra en sælger, der selv havde ret til delvist fradrag af den indgående afgift — den afgiftspligtige videreforhandlers mulighed for at anvende fortjenstmargenordningen — foreligger ikke — mulig dobbelt afgiftspålæggelse af den afgiftspligtige videreforhandler — ingen betydning

(Rådets direktiv 2006/112, art. 313, stk. 1, og art. 314)

Artikel 313, stk. 1, og artikel 314 i direktiv 2006/112 om det fælles merværdiafgiftssystem, sammenholdt med direktivets artikel 136 og 315, skal fortolkes således, at en afgiftspligtig videreforhandler ikke kan anvende fortjenstmargenordningen, når vedkommende leverer motorkøretøjer, der er brugte genstande som omhandlet i direktivets artikel 311, stk. 1, nr. 1), og som vedkommende tidligere har erhvervet med fritagelse for merværdiafgift fra en anden afgiftspligtig person, der havde ret til delvist fradrag af den indgående afgift på købsprisen for disse køretøjer.

Den omstændighed, at en sådan fortolkning har til følge, at der sker en delvis dobbelt afgiftspålæggelse af den afgiftspligtige videreforhandler, er uden betydning for fastlæggelsen af betingelserne for anvendelsen af fortjenstmargenordningen. Det henhører således under den nationale lovgivers kompetence at gøre en ende på denne situation.

(jf. præmis 40-42 og 46 samt domskonkl.)